کیا جانیں تیری امت کس حال کو پہنچے گی، ساحر لدھیانوی غزلیں
کیا جانیں تری امت کس حال کو پہنچے گی 
بڑھتی چلی جاتی ہے تعداد اماموں کی 
ہر گوشۂ مغرب میں ہر خطۂ مشرق میں 
تشریح دگرگوں ہے اب تیرے پیاموں کی 
وہ لوگ جنہیں کل تک دعویٰ تھا رفاقت کا 
تذلیل پہ اترے ہیں اپنوں ہی کے ناموں کی 
بگڑے ہوئے تیور ہیں نو عمر سیاست کے 
بپھری ہوئی سانسیں ہیں نو مشق نظاموں کی 
طبقوں سے نکل کر ہم فرقوں میں نہ بٹ جائیں 
بن کر نہ بگڑ جائے تقدیر غلاموں کی